open-index/open-wikipedia-markdown huggingface dataset:
Veikko Keskitalo

**Veikko Ensio Keskitalo** (27. heinäkuuta 1939 Kestilä – 7. lokakuuta 1989) oli suomalainen pesäpalloilija.

1960 -luvun parhaisiin pesäpalloilijoihin kuuluva Veikko (Vespeli) Keskitalo pelasi Sotkamon Jymyn mestaruussarjajoukkueessa kakkoskopparina viisi vuotta saavuttaen SM-kultaa ja maakunta-cupin voiton 1963 ja oli SM-sarjan paras etenijä 1964.
Vuodesta 1965 lähtien Keskitalo edusti Oulun Lippoa jossa voitti SM-sarjan ja Suomen Cupin 1971. Itä-Länsi -otteluja hänelle on kertynyt kahdeksan, Liitto-Lehdistö -otteluja kaksi ja Mestarit - muu suomi -otteluja neljä. Hänelle on myönnetty PPL:n hopeinen ja pronssinen ansiomerkki, PPL:n Pohjois-Pohjanmaan piirin hopeinen ansiomerkki ja Oulun kaupungin kultamitali.

## Saavutukset
### Pelaajana
* 2 SM-kultaa: 1963, 1971
* 8 Itä-Länsi-ottelua: 1963-1966, 1968-1971
* Pesäpallon etenijäkuningas: 1964

### Pelinjohtajana
* 1 SM-pronssi: 1974

## Lähteet
*

### Viitteet
TM-Kaluste

**TM-Kaluste Oy** oli vuonna 1957 perustettu ja 2009 konkurssiin ajautunut, viimeiset vuotensa Naantalissa toiminut huonekaluvalmistaja. Sen päätuoteryhmät olivat katsomo-, kokous- ja opetuskalusteet. Yritys oli Suomen markkinajohtaja katsomokalusteissa. Tuotteiden markkinointia hoiti **Turun Metallikaluste Ky**.

Yritys valmisti muun muassa pikkutuoleja, auditoriotuotteita, pöytiä ja katsomokalusteita liikunta-areenoille. Sen tunnetuin tuote on Kai Salon suunnittelema TM-13 -tuoli, jota on valmistettu vuodesta 1973 lähtien noin miljoona kappaletta. Se on pieneen tilaan mahtuva yleistuoli, joita on käytössä erityisesti juhla- ja liikuntasaleissa.

Yritys ajautui konkurssiin kesällä 2009. Salolainen julkitilakalustevalmistaja Piiroinen osti TM-Kaluste Oy:n ja sen tuotesarjat.

## Historia

Yritys perustettiin Turussa vuonna 1957, ja se toimi Kaarinassa kolmekymmentä vuotta, kunnes vuonna 2000 siirtyi uusiin tiloihin Luolalan teollisuusalueelle Naantaliin.

Yritys ei valmistanut tuotteitaan liukuhihnaperiaatteella, vaan pitkälti käsityönä alusta lähtien itse. Kalusteiden päämateriaaleina ovat muotopuristettu puu ja huonekaluteräs. Yritys hoiti myös verhoilun ja pintakäsittelyn itse.

2000-vuosikymmenen alussa yritys valmisti noin 20&nbsp;000 tuolia vuodessa, mutta vuonna 2005 Venäjän jäähalleihin saadut kymmenientuhansien tuolien tilaukset nostivat tuotannon 35&nbsp;000 yksikköön. Muun muassa Arena Kazan -monitoimihalliin toimitettiin 10&nbsp;000 tuolia.

Merkittäviä kohteita, jonne yritys on valmistanut tuoleja, ovat muun muassa Helsingin Messukeskus, Turkuhalli, Helsingin jäähalli, Sibeliustalo, Naantalin Kylpylä, Uspenskin katedraali ja Royal Caribbean Cruisesin risteilyalukset. Yritys oli Suomen ensimmäisen EU-puheenjohtajuuskauden pääkalustetoimittaja.

### Konkurssi

Vuosina 1997–2007 yritys oli lakisääteisessä yrityssaneerauksessa. Yrityksen talous ei kuitenkaan ehtinyt parantua tarpeeksi ennen tulevaa taantumaa. Samoilla markkinoilla Suomessa toimi 5–10 yritystä, ja TM-Kaluste ei pärjännyt kasvavassa kilpailussa koska yrityksen kulu- ja kustannusrakenne osoittautui liian suureksi, vaikka kasvua oli parhaimmillaan 20 %.

Lopulta vuoden 2009 kesällä TM-Kaluste ajautui taloudellisten vaikeuksien takia konkurssiin yhdessä emoyhtiö Turun Metallikaluste Ky:n kanssa. Salolainen julkitilakalustevalmistaja Piiroinen osti kummatkin yritykset ja sen tuotesarjat. Tuotteiden valmistus siirtyi Saloon, ja osa TM-Kalusteen työntekijöistä palkattiin Piiroisille. TM-Kalusteessa työskenteli 22 henkilöä, joista kuusi markkinoinnissa.

Taloudellisten vaikeuksien syynä oli taantuman myötä romahtanut kysyntä. Yritys myi etenkin Venäjälle paljon tuotteita, josta tilaukset loppuivat kokonaan. Myös Suomessa kysyntä hiipui.

## Lähteet

## Aiheesta muualla
* TM-Kalusteen kotisivut
Herman Ross (pormestari)

**Herman Williamsson Ross** (1636–1687) oli yksi Vaasan alkuaikojen valtaporvareista, raatimies ja Vaasan pormestari. Hänen vanhempansa olivat Skotlannista Suomeen muuttanut salpietaritehtailija William Ross ja Maria Long. Herman Ross oli aikansa rikkaimpia miehiä, minkä osittain selitti hänen ensimmäinen avioliittonsa Margareta Jesenhausenin kanssa. Margareta oli Vaasan kappalainen Petter Jesenhausenin tytär, mutta Jesenhausenit olivat alun perin rikasta kauppiassukua.  Rossin toinen vaimo oli Margareta Wernberg, Vöyrin kirkkoherra Christian Wernbergin tytär. Rossilla oli kauppasuhteita Vienan Karjalasta Länsipohjaan.

Herman Rossin pojista Herman Ross oli tuomiorovasti ja teologian professori Turun akatemiassa. Kaksi muuta poikaa, Petter ja Jakob, kuolivat alle yhdeksänvuotiaina. Viidestä tyttärestä kuuluisin lienee
Catharina (Katariina) Ross, joka avioitui Gabriel Kalmin kanssa,
ja jonka poika Pehr (Pietari) Kalm on Suomen tunnetuimpia tiedemiehiä. Muutkin tyttäret naivat pappismiehiä: Maria Ross avioitui Laihian kirkkoherra Samuel Backmanin kanssa ja myöhemmin Ilmajoen kirkkoherra Anders Mennanderin kanssa. Anna Ross avioitui Isak Wasbomin kanssa, joka oli Vaasan triviaalikoulun opettaja ja myöhemmin Vöyrin kappalainen. Kaksi tytärtä, Ingrid ja Beata, kuoli pieninä.

## Lähteet
Kreatiniini

**Kreatiniini** (C4H7N3O) on imidatsolijohdannainen, jota syntyy lihasten aineenvaihdunnassa kreatiinista ja fosfokreatiinista. Veren kreatiniinipitoisuutta voidaan käyttää hyväksi munuaisten toiminnan tutkimisessa.

## Muodostuminen
Kreatiniinia muodostuu lihasten käyttäessä energianlähteenään fosfokreatiinia tai kreatiinia. Ihmisen tuottaman kreatiniinin määrä pysyy suurin piirtein vakiona päivästä toiseen. Arvioiden mukaan noin kaksi prosenttia ihmiskehon kreatiinista poistuu vuorokauden aikana kreatiniinina. Kreatiinin eritys riippuu lihasmassasta, joten miesten veren kreatiinipitoisuus on korkeampi kuin naisten. Munuaiset suodattavat kreatiniinin pois verestä hiussuonikeräsessä.

## Hyödyntäminen diagnostiikassa
Jos munuaiset eivät toimi kunnolla, kreatiniinin suodattuminen heikentyy, mikä ilmenee veren koholla olevina kreatiniinipitoisuuksina. Kun kreatiinipitoisuuden lisäksi otetaan huomioon potilaan paino, sukupuoli ja ikä, voidaan määrittää munuaiskerästen suodattumisnopeus eli niin sanottu GFR-arvo. GFR-arvo on erittäin hyödyllinen väline munuaisten kuntoa arvioitaessa.

Aikuisilla veren seerumin kreatiniinin viitearvot ovat miehillä 60&ndash;100 μmol/l ja naisilla 50&ndash;90 μmol/l. Liharuokien syöminen saattaa nostaa kreatiniinipitoisuuksia lyhytaikaisesti. Viitearvojen ylitys ei ole välttämättä merkki munuaissairaudesta, sillä terveilläkin lihaksikkailla miehillä kreatiniinipitoisuus voi olla viitearvoa korkeampi.

## Lähteet

## Aiheesta muualla
*Human Metabolome Database: Creatinine 
*Food Component Database (FooDB): Creatinine
*DrugBank: Creatinine 
*Kyoto Encyclopedia of Genes and Genomes (KEGG):  Creatinine 
*ChemBlink: Creatinine 
*Dr. Duke's Phytochemical and Ethnobotanical Databases: Creatinine
Pesäpallon Maakunta Cup

**Pesäpallon maakunta-cupia** pelattiin vuodesta 1957 alkaen. Kilpailuun osallistuivat ns. Piirijoukkueet. Käytännössä kuitenkin usein maakunnan paras seura edusti koko piiriä. Niinpä kilpailu lopetettiinkin vuonna 1968 ja korvattiin Pesäpallon Suomen Cupilla.

Ennen varsinaisen Cupin alkua maakunnat kohtasivat jo vuonna 1956 Suomen suurkisoissa järjestetyssä turnauksessa. Turnauksen voitti Etelä-Pohjanmaa kukistamalla finaalissa Keski-Suomen 9−2.

## Maakunta Cupin finaalit

## Lähteet

* Suomen Pesäpalloliitto; Siukonen - Wright: pesäpallokalenteri 1981
Hiljainen amerikkalainen (vuoden 1958 elokuva)

**Hiljainen amerikkalainen** () on Joseph L. Mankiewiczin ohjaama yhdysvaltalainen elokuva vuodelta 1958. Se pohjautuu Graham Greenen samannimiseen romaaniin. Se oli ensimmäisiä yhdysvaltalaiselokuvia, joissa viitattiin Vietnamin räjähdysherkkään tilanteeseen. 

Elokuvassa kirjan idea väljähtyi. Greene suuttui, kun hänen sodanvastainen viestinsä hävitettiin. Hän leimasi elokuvan amerikkalaiseksi propagandaksi ja koki sen suoranaiseksi hyökkäykseksi itseään ja kirjaa vastaan. Mankiewicz omisti elokuvansa Yhdysvaltojen tukemalle Ngô Đình Diệmin etelävietnamilaiselle nukkehallitukselle.

## Juoni
Elokuvassa Audie Murphy näyttelee Saigoniin saapuvaa yhdysvaltalaista taloustieteilijää, joka rakastuu Michael Redgraven esittämän brittitoimittaja Thomas Fowlerin naisystävään. Kostoksi Fowler kertoo kommunisteille yhdysvaltalaisten ja kommunismin vastustajien välisistä asekaupoista. Greenen romaani arvostelee Yhdysvaltojen vaikutusta Kaakkois-Aasiassa, mutta elokuvaversion loppu on yhdysvaltalaismyönteisempi.

## Näyttelijät

## Lähteet

## Aiheesta muualla
*
Middelburg

**Middelburg** on Alankomaissa sijaitseva Zeelandin maakunnan pääkaupunki sekä kunta. Sen pinta-ala on 53,05&nbsp;km², josta vesialuetta 4,41&nbsp;km². Kunnan asukasluku oli lokakuun 2009 lopussa 47&nbsp;914. 

## Historia
Middelburgin historia kaupunkina ulottuu aina 800-luvulle asti. Kaupunki oli vahvistettu viikinkien hyökkäyksien varalta maavallein. Luostari perustettiin alueelle noin vuonna 1125. Middelburg sai kaupunginoikeudet vuonna 1217.

## Lähteet

## Aiheesta muualla

* Kunnan omat sivut
HC Kilppari

**HC Kilppari** on vuonna 2007 perustettu turkulainen maahockeyseura. HC Kilpparin miesten edustusjoukkue pelaa valtakunnallisessa maahockeyn ja sisähockeyn SM-sarjassa. Joukkue pelaa kotiottelunsa maahockeyn SM-sarjassa Parkin kentällä. Sisähockeyn SM-sarjan ottelut pelataan Samppalinnan Palloiluhallissa. HC Kilpparin juniorit pelaavat ja harjoittelevat ympäri vuoden ja osallistuvat Hockeyliiton järjestämiin turnauksiin.
## Historia

HC Kilppari perustettiin vuonna 2007, kun länsirannikolle muuttaneet entiset ja nykyiset maahockeyn pelaajat kokoontuivat yhteen ja päättivät luoda uuden maahockeytä eteenpäin vievän hockeyseuran.

Tämän jälkeen seuran toiminta on laajentunut ja vuonna 2015 aloitettiin junioreille tarkoitetut hockeykerhot Turun seudulla. 

Turkulaisryhmä on voittanut maahockeyn miesten Suomen mestaruuden kahdeksan kertaa vuosina 2013–2016, 2018–2020 ja 2022.

HC Kilpparin ensimmäinen miesten Suomen mestaruus sisähockeyssä on kaudelta 2010. Tämän lisäksi HC Kilppari on voittanut sisähockeyn Suomen mestaruuden kuusi kertaa peräkkäin vuosina 2014–2019. HC Kilppari on voittanut Hockey5 -pelimuodon Suomen mestaruuden kolme kertaa vuosina 2018, 2019 ja 2021.

HC Kilppari ylsi historiallisiin saavutuksiin vuosina 2018 ja 2019 voittamalla historiallisesti kolmen eri pelimuodon Suomen mestaruuden saman kalenterivuoden aikana (maahockey, sisähockey ja hockey5). Sisähockeykaudella 2014–2015 turkulaisryhmä kaatoi Kamchian (BUL) EuroHockey -turnauksessa sensaatiomaisesti Armenian, Georgian, Kreikan, Norjan ja Serbian mestarijoukkueet varmistaen sarjanousun Challenge I -tasolle.

Kaudella 2024 HC Kilppari jäi ilman mitalia maahockeyn miesten SM-sarjassa. Tätä ennen seura oli viimeksi jäänyt mitalitta kaudella 2009.

Sisäkaudella 2024-2025 HC Kilpparilla oli ensimmäistä kertaa edustusjoukkue naisten sisähockeyn SM-sarjassa, miesten myös pelatessa totutusti SM-sarjassaan.

## Joukkueen kokoonpano kaudella 2022

## Lähteet
*HC Kilppari kotisivut  
*Suomen Hockeyliitto
### Viitteet

## Aiheesta muualla
* HC Kilppari Facebook
* HC Kilppari Instagram
* HC Kilppari Twitter
* HC Kilppari Youtube
*HC Kilppari palautti maahockeyvaltikan Turkuun 15.9.2018 Turun Sanomat
* Maahockeyn SM-kultaa Turkuun  13.9.2015 Turun Sanomat
Ralph Weiland

**Ralph "Cooney" Weiland** (5. marraskuuta 1904, Seaforth, Ontario – 3. heinäkuuta 1985) oli kanadalainen NHL-jääkiekkoilija. Keskushyökkääjänä pelannut Weiland edusti NHL:ssa Boston Bruinsia, Ottawa Senatorsia ja Detroit Red Wingsiä.

## Saavutuksia ja palkintoja
* Stanley Cup 1929 ja 1939
*  1930
* Boston Bruinsin kapteeni 1938–39
* Hockey Hall of Fame 1971

## Aiheesta muualla
* 
* Legends of Hockey Weilandista
Hierro

**Hierro** tarkoittaa seuraavia asioita:

* El Hierro, saari Espanjan Kanariansaarilla
* *[[Hierro – salaisuuksien saari]]*, espanjalainen elokuva.

Ja henkilöitä:

* Antonio Hierro (s. 1959), espanjalainen jalkapalloilija
* Fernando Hierro (s. 1968), espanjalainen jalkapalloilija
* Guillermo Fernández Hierro (s. 1993), espanjalainen jalkapalloilija
* José Hierro (1922–2002), espanjalainen runoilija
* Luis Hierro Gambardella (1915–1991), uruguaylainen poliitikko
* Luis Antonio Hierro López (s. 1947), uruguaylainen poliitikko, Uruguayn varapresidentti 2000–2006
* Manolo Hierro (s. 1962), espanjalainen jalkapalloilija.
Paavo Hietanen

**Paavo Ilmari Hietanen** (20. helmikuuta 1931 Uusikirkko Vpl – 7. heinäkuuta 2017 Järvenpää) oli suomalainen pesäpalloilija.

Paavo Hietanen on ensimmäinen pesäpalloilija, joka on voittanut sekä etenijä- että lyöjäkuninkuuden. Kari Kuusiniemi on myöhemmin yltänyt samaan. Paavo Hietanen oli vasenkätinen pesäpalloilija.

”Pave” Hietanen pelasi SM-sarjassa kaikkiaan 14 kautta voittaen vuonna 1962 etenijäkuninkuuden ja 1967 lyöjäkuninkuuden. Pave aloitti pesäpalloilun Lohjalla, josta siirtyi Puna-Mustien ja Sotkamon Jymyn kautta 1961 HoNsU:un, jossa saavutti kahdeksana kautenaan kolmesti SM-pronssia: 1961, 1965 ja 1966. Hietanen oli mukana neljässä liitto-ottelussa, kuudessa Liitto-Lehdistö ja viidessä Itä–Länsi-ottelussa, joissa 1963 valittiin kentän parhaaksi pelaajaksi. Pelaajauransa jälkeen hän toimi aktiivisesti myös Pesäpalloliiton toiminnassa muun muassa pelaajavalitsijana Itä–Länsi-otteluihin. Hän toimi myös tuomarikouluttajana sekä valmentajana Virroilla. Parhaana virtolaislähtöisenä pelaajana on edustanut pääsarjatasolla Juha Vartiamäki, jonka valmennuksen tuotoksia Paavo Hietanen on saavuttanut.

Varsinaisen pelaajauransa jälkeen Hietanen pelasi ja valmensi myös Tampereella ja Kuortaneen Kunnossa. Ikämiessarjoissa hän edusti myös Jyväskylän Kiriä että Loimaan Palloilijoita. Pelaajauransa hän lopetti Virtain Urheilijoissa, jossa hän ehti pelaamaan myös poikansa Martin kanssa samassa joukkueessa miesten maakuntasarjassa vuonna 1977. Vuonna 1982 Hietaselle myönnettiin Pesäpalloliiton kultainen ansiomerkki.

## Saavutukset
### Pelaajana
* 3 SM-pronssia: 1961, 1965, 1966
* 5 Itä–Länsi-ottelua: 1961–1963, 1965–1966
* Pesäpallon etenijäkuningas: 1962
* Pesäpallon lyöjäkuningas: 1967

### Ansiomerkit
* Pesäpalloliiton kultainen ansiomerkki no. 41 (1982)

## Lähteet

* 

### Viitteet
Riitta Hämäläinen

**Riitta Kaarina** ”**Snadi**” **Hämäläinen** (s. 18. kesäkuuta 1946 Helsinki) on entinen suomalainen palloilija. Hämäläinen on menestynyt useissa palloilulajeissa, muun muassa pesäpallossa, koripallossa ja käsipallossa. Pesäpallossa Hämäläinen edusti Työväen Mailapoikia ja Helsingin Pallo-Tovereita ja koripallossa Karhun Poikia. 

## Pesäpallo

* Vuoden pesäpalloilija: 1964 
* SM-kultaa 1963, 1964, 1965, 1966, 1968, 1969, 1971, 1973
* SM-hopeaa 4 kertaa ja SM-pronssia kahdesti.
* 7 kertaa Itä–Länsi-ottelussa

## Koripallo

* PM-pronssia 1965
* Kaksi SM-hopeaa ja kolme SM-pronssia 

## Käsipallo

* yksi SM-hopea ja yksi pronssi.

## Lähteet

* 

### Viitteet
Valtapeli (vuoden 1972 elokuva)

**Valtapeli** (*The Candidate*) on Michael Ritchien ohjaama yhdysvaltalainen elokuva vuodelta 1972. Elokuva kuvaa satiirin keinoin Robert Redfordin esittämän Bill McKayn senaattorinvaalikampanjaa istuvaa ehdokasta Crocker Jarmonia vastaan. Elokuvan Oscarilla palkitun käsikirjoituksen teki Jeremy Larner, joka aikaisemmin oli toiminut Eugene McCarthyn puheenkirjoittajana tämän pyrkiessä demokraattien presidenttiehdokkaaksi vuoden 1968 vaaleissa.

## Roolit

## Arvioita
*[[Video-opas|Video-oppaassa]]* vuodelta 1994 Asko Alanen kuvaa *Valtapeliä* nokkelaksi tarinaksi idealismin kohtalosta amerikkalaisen vaalipelin rattaissa. Hän antaa elokuvalle neljä tähteä viidestä, mikä vastaa sanallista arviota ”erinomainen”. *VideoHound’s Golden Movie Retriever* antaa elokuvalle kolme tähteä neljästä.

## Lähteet

## Aiheesta muualla
*
Auli Liesto

**Auli Anneli Liesto** (s. 8. tammikuuta 1938 Anjala) on entinen suomalainen pesäpalloilija.

Aktiiviaikanaan Liesto voitti Pallo-Tovereissa Suomen mestaruuden vuosina 1958, 1959, 1963, 1964 ja 1966 ja hopeaa 1960. Vuonna 1959 Liesto oli SM-sarjan paras lyöjä ja 1964 ja 1966 paras etenijä. Valittiin vuonna 1964 Itä–Länsi-otteluun.

Liesto on pelannut SM-sarjassa myös kori- ja käsipalloa, jossa voitti sisäpelin hopeaa 1963 ja pronssia 1964 (Karhun Pojat).

Keihäänheitossa Liesto sijoittui vuoden 1963 SM-kisoissa kahdeksanneksi.

## Saavutukset
* Pesäpallon etenijäkuningatar (2): 1964, 1966
* Pesäpallon lyöjäkuningatar: 1959 

## Lähteet

* 

### Viitteet
Gordon Roberts

**Gordon William "Doc" Roberts** (5. syyskuuta 1891 – 1. syyskuuta 1966) oli kanadalainen ammattilaisjääkiekkoilija. Hänen seurojaan olivat Ottawa Senators (alkuperäinen), Montreal Wanderers, Vancouver Millionaires ja Seattle Metropolitans.  Hyökkääjänä pelannut Roberts kuului Ottawan 1910 Stanley Cupin voittaneeseen joukkueeseen. Hän lopetti uransa melko varhain valmistuakseen lääkäriksi. Hänet otettiin Hockey Hall of Fameen 1971.

## Aiheesta muualla
* Gordon Roberts Legends of Hockey -sivustolla
Maurizio Mannelli

**Maurizio Mannelli** (1. tammikuuta 1930 Napoli – 24. toukokuuta 2014) oli italialainen vesipalloilija. Hän kuului joukkueeseen, joka sai pronssia vuoden 1952 kesäolympialaisissa Helsingissä.

## Lähteet
Geminio Ognio

**Geminio Ognio** (13. joulukuuta 1917 Recco – 28. lokakuuta 1990 Rooma) oli italialainen vesipalloilija, joka osallistui kesäolympialaisiin vuosina 1948 Lontoossa ja 1952 Helsingissä. Lontoossa hän kuului kultaa voittaneeseen ja Helsingissä pronssia saaneeseen joukkueeseen.

## Lähteet
Jaakko Nygård

**Paavo Jaakko Kalevi Nygård** (31. elokuuta 1936 Vimpeli – 7. joulukuuta 2021 Vimpeli) oli suomalainen  pesäpalloilija.

Nygård palkittiin PPL:n kultakellolla vuonna 1963 kauden parhaana pesäpalloilijana. Itä–Länsi-edustuksia hänellä on viisi ja PPL–Lehdistö-edustuksia kolme. SM-kultaa Jekki voitti 1960 ja 1965, ja lisäksi hän on voittanut neljä hopeaa ja viisi pronssia sekä Pesäpallon Maakunta Cupin 1964 ja kaksi alle 16-vuotiaiden Suomen mestaruutta. Vuonna 1972 Nygård voitti ikämiesten SM-kultaa.

Myös Jaakko Nygårdin poika Marko Nygård on pääsarjatason pesäpalloilija.
__NOTOC__
## Saavutukset
* 2 SM-kultaa: 1960, 1965
* 4 SM-hopeaa: 1959, 1961, 1962, 1966
* 5 SM-pronssia: 1958, 1963, 1964, 1967, 1968
* 5 Itä-Länsi-ottelua: 1959-1963
* Vuoden pesäpalloilija: 1963 

## Lähteet
* 

### Viitteet
László Jeney

**László Jeney** (30. toukokuuta 1923 Cluj-Napoca – 24. huhtikuuta 2006 Budapest) oli unkarilainen vesipalloilija, joka osallistui kesäolympialaisiin vuosina 1948 Lontoossa, 1952 Helsingissä, 1956 Melbournessa ja 1960 Roomassa. Hän kuului kahdesti (1952 ja 1956) kultaa voittaneeseen joukkueeseen; vuonna 1948 hän kuului hopeaa ja vuonna 1960 pronssia saaneeseen joukkueeseen.

## Lähteet
Pentti Puttonen

**Pentti Ilmari Puttonen** (14. lokakuuta 1934 Jyväskylä – 15. joulukuuta 1998 Jyväskylä) oli suomalainen pesäpalloilija.

Vuoden 1963 paras etenijä Pentti Puttonen pelasi aktiivisesti 15 vuotta, joista seitsemän SM-sarjassa saavuttaen pronssia 1961 (Hongikon Nuorisoseuran Urheilijat). Osallistui Mestarit-Muu Suomi -otteluun 1963.

Puttosen aiempi seura oli Jyväskylän Hiihtoseura. Mäkihypyssä Puttonen kilpaili vuosina 1946–1950 ja sijoittui nuorten SM-kilpailuissa parhaimmillaan kymmenenneksi. Puttonen harrasti perhokalastusta. Hän oli ammatiltaan faktori. Kotikunta oli Jyväskylä.

## Saavutukset
### Pelaajana
* 1 SM-pronssi: 1961
* Pesäpallon etenijäkuningas: 1963

## Lähteet
* 

### Viitteet
Károly Szittya

**Károly Szittya** (18. kesäkuuta 1918 Budapest – 9. elokuuta 1983 Szeged) oli unkarilainen vesipalloilija, joka osallistui kesäolympialaisiin vuosina 1948 Lontoossa ja 1952 Helsingissä. Lontoossa hän kuului hopeaa saaneeseen ja Helsingissä kultaa voittaneeseen joukkueeseen.

## Lähteet
Izjaslav

**Izjaslav** () tai **Zaslav** (, ) on historiallisesti merkittävä kaupunki Hmelnytskyin alueen pohjoisosissa Ukrainassa. Kaupunkiin johtaa rautatie.

Vuonna 2013 asukasluvuksi arvioitiin 17&nbsp;172 asukasta. Kaupunki oli aiemmin noin 45&nbsp;857 asukkaan Izjaslavin piirin keskus, mutta heinäkuun aluehallinnollisesta uudistuksesta 2020 lähtien osa suurempaa Šepetivkan piiriä.
 
## Lähteet

## Aiheesta muualla

* Zaslav in Internet Encyclopedia of Ukraine
Riitta Arolinna

**Riitta Marjatta Arolinna ”Mösse”**, o.s**. Kyntölä** (5. kesäkuuta 1944 Helsinki – 10. heinäkuuta 2007) oli suomalainen palloilija. Arolinna on pelannut muun muassa koripalloa, pesäpalloa ja käsipalloa. Arolinna edusti pesäpallossa Työväen Mailapoikia ja koripallossa Jyväskylän Kiria, Työväen Mailapoikia ja Helsingin Kisa-Tovereita.

Arolinna voitti pesäpallossa SM-kultaa 1960, 1961 ja 1962, hopeaa 1963 ja 1965 ja osallistui kahteen Itä–Länsi-otteluun. Koripallossa Arolinna edusti Suomea kolmessa kaksoismaaottelussa, voitti tyttöjen SM-kultaa 1960 ja 1962, naisten hopeaa 1964 ja 1966 ja pronssia 1965. Käsipallossa SM-hopeaa hän sai 1962. 

## Muuta
Arolinnan veljistä Jorma Kyntölä valittiin Suomen parhaaksi pesäpalloilijaksi vuonna 1965 ja Timo on pelannut jääkiekossa Jokerien ”miniketjussa”.

## Saavutukset
* Pesäpallon etenijäkuningatar: 1963

## Lähteet
* 

### Viitteet
Martina Miceli

**Martina Miceli** (s. 22. lokakuuta 1973 Rooma) on italialainen vesipalloilija. Hän kuului kultaa voittaneeseen joukkueeseen vuoden 2004 kesäolympialaisissa Ateenassa. Vuoden 2008 kesäolympialaisissa Pekingissä hän kuului kuudenneksi sijoittuneeseen joukkueeseen.

## Lähteet
Tigilin piiri

**Tigilin piiri** () on kunnallinen itsehallintoalue Kamtšatkan aluepiirin Korjakian piirikunnassa Venäjällä. Vuonna 1926 perustetun piirin pinta-ala on 63&nbsp;500 neliökilometriä. Asukkaita on 4&nbsp;700 henkeä (vuonna 2009, ilman Palanaa).

Tigilin piiri sijaitsee Kamtšatkan niemimaan luoteisrannalla. Koillisessa se rajoittuu Karagan, idässä Ust-Kamtšatskin, kaakossa Bystrajan ja lounaassa Sobolevon piireihin sekä lännessä Ohotanmereen.

Piiriin kuuluu 7 kylää (maalaiskuntaa): Hairjuzovo, Kovran, Lesnaja, Sedanka, Tigil, Ust-Hairjuzovo ja Vojampolka. Hallinnollinen keskus on Tigilin kylä. Piirin sisällä sijaitseva Palanan kaupunkimainen taajama muodostaa nykyisin erillisen kaupunkipiirikunnan.

Neuvostoliiton hajoamisen jälkeen piirin väkiluku on vähentynyt puolella. Pohjoiset alkuperäiskansat korjakit ja itelmeenit muodostavat noin 44 % väestöstä (vuonna 2007).

Talous perustuu kalastukseen ja kalateollisuuteen. Lisäksi harjoitetaan poronhoitoa, metsästystä ja keräilytaloutta. Piirin taloudellinen tilanne on heikko ja varsinkin alkuperäisväestön elintaso alhainen.

Paikallislehtenä ilmestyy *Panorama*. Tigilissä toimii kotiseutumuseo.

## Lähteet

## Aiheesta muualla
* Tigilin piiri Kamtšatkan aluepiirin sivustolla
Harry Oliver

**Harold "Pee-Wee" Oliver** (26. lokakuuta 1898 – 16. kesäkuuta 1985) oli kanadalainen ammattimainen jääkiekkoilija, jonka pelipaikka oli puolustaja. Hän edusti Boston Bruinsia ja New York Americansia National Hockey Leaguessa.  Hän pelasi myös  Calgary Tigersissa Western Canada Hockey League -sarjassa. Oliver syntyi Selkirkissä Manitobassa.

Harry Oliver oli Boston Bruinsin kantava voima joukkueen voittaessa Stanley Cupin 1929.

## Palkintoja saavutuksia
* WCHL:n ykköstähdistössä (1924 & 1925)
* Stanley Cup (1929)
* Hockey Hall of Fameen 1967
* Manitoba Hockey Hall of Famen kunniajäsen

## Aiheesta muualla
*
* Harry Oliver's biography at Manitoba Hockey Hall of Fame
Imre Nagy (nykyaikainen viisiottelija)

**Imre Nagy** (21. helmikuuta 1933 Monor – 20. lokakuuta 2013) oli unkarilainen nykyaikainen viisiottelija ja olympiavoittaja.

Nagy kilpaili kesäolympialaisissa Roomassa 1960 ja Tokiossa 1964. Roomassa hän sai yksilökilpailussa hopeaa ja voitti joukkuekilpailussa kultaa. Tokiossa hän sijoittui yksilökilpailussa seitsemänneksi ja sai joukkuekilpailussa pronssia.

MM-kilpailuista Nagy saavutti kolme hopeamitalia joukkuekilpailusta. Hän kuoli 80-vuotiaana 20. lokakuuta 2013 sairasteltuaan pitkään.

## Lähteet
* Imre Nagy Bio, Stats and Results  Olympics at Sports-Reference.com 

### Viitteet
Jarkko Tuomala

**Jarkko Sakari Tuomala** (s. 12. lokakuuta 1961 Kotka) on suomalainen aktiiviuransa lopettanut koripalloilija.

Tuomala pelasi uransa aikana 74 ottelua Suomen koripallomaajoukkueessa ja oli mukana vuoden 1995 EM-kisoissa, joissa hän edusti Suomea kolmessa pelissä.

Tuomala voitti KTP:n paidassa neljä Suomen mestaruutta vuosina 1988–1994. Yhteensä hän pelasi pääsarjassa kaksikymmentä kautta, jolloin runkosarjapelejä hänelle kertyi 623. Tämä oli historian suurin määrä joulukuuhun 2017 saakka kunnes Timo Heinonen ohitti hänet tässä tilastossa.

## Katso myös
*Luettelo 2 000 levypalloa saavuttaneista Korisliiga-pelaajista
*Luettelo 200 torjuntaa saavuttaneista Korisliiga-pelaajista
*Luettelo 500 syöttöä saavuttaneista Korisliiga-pelaajista
*Luettelo 5 000 pistettä saavuttaneista Korisliiga-pelaajista
*Luettelo 500 ottelua pelanneista Korisliiga-pelaajista

## Lähteet
Ferenc Németh

**Ferenc Németh** (s. 4. huhtikuuta 1936 Budapest) on nykyaikainen viisiottelija, joka edusti Unkaria vuoden 1960 kesäolympialaisissa Roomassa. Hän voitti kultamitalit sekä miesten yksilö- että joukkuekilpailussa.

## Lähteet
Mii

**Mii** (/mi:/ *MEE*) on Wiille, Wii U:lle, Nintendo 3DS:lle Nintendo 2DS:lle ja Nintendo Switchille luotava virtuaalinen hahmo, jolla voidaan pelata useita eri videopelejä sekä käyttää muita Nintendon palveluja. Usein verkkopeleissä pelaajat edustavat itseään Mii-hahmojensa kautta. Miitä voi muokata omalla tyylillään kaikilla alustoilla.

Mii-hahmoista on tehty myös kolme *[[Super Smash Bros. for Nintendo 3DS & Wii U|Super Smash Bros.]]* -teemaista amiiboa, jotka ovat Mii Brawler, Mii Swordfighter ja Mii Gunner. Ne julkaistiin vuonna 2015.

## Hahmon luonti

Miit luodaan Wii-konsolilla Mii Channel -palvelussa, Nintendo 3DS:llä ja Wii U:lla ”Mii Makerilla” sekä Nintendo Switchillä konsolin asetuksissa.

Mii-hahmot koostuvat muun muassa silmistä, nenästä, suusta, kulmakarvoista ja hiuksista. Miille on myös mahdollista laittaa parta, viikset tai silmälasit. Ruumiinosien väriä voi muokata.

Hahmon ruumiinrakennetta voi säätää. Luontialustalla Miin yläosa on mahdollista vaihtaa, mutta muita vaatteita ei voi muokata.

## Käyttö videopeleissä
Nykyään monet pelit tukevat Mii-hahmoja. Käyttötarkoitukset peleissä vaihtelevat paljolti. Esimerkiksi pelissä *[[Mario Kart 8 Deluxe]]* voi valita Miille ajoasun ja käyttää sitä kuskina, kun taas pelissä *[[Super Smash Bros. Ultimate]]* voi luoda oman taistelijan, jolla on Miin kasvot.

Muutamat pelit, kuten *[[Miitomo]]* ja *[[Miitopia]]*, perustuvat täysin Mii-hahmojen ympärille.

### Pelejä joissa Mii-hahmoja esiintyy
* Osa Mario Kart -pelisarjan peleistä:
:* Mario Kart Wii
:* Mario Kart 7
:* Mario Kart 8
:* Mario Kart 8 Deluxe
:* Mario Kart Tour
* Miitomo
* Miitopia
* Osa Super Smash Bros. -sarjan peleistä:
:* Super Smash Bros. for Nintendo 3DS & Wii U
:* Super Smash Bros. Ultimate
* Tomodachi Collection
* Tomodachi Life
* Wii-pelisarjan pelit lukuun ottamatta Wii Chessiä:
:* Wii Sports
:* Wii Sports Resort
:* Wii Sports Club
:* Nintendo Switch Sports
:* Wii Play
:* Wii Play: Motion
:* Wii Fit
:* Wii Fit Plus
:* Wii Fit U
:* Wii Party
:* Wii Party U
:* Wii Music

## Miiverse

Miiverse oli Nintendon ylläpitämä sosiaalinen yhteisö, joka julkaistiin 18. marraskuuta 2012 Nintendo 3DS:lle ja Wii U:lle. Miiversessä käyttäjät pystyivät julkaisemaan omia kuvia, piirroksia sekä liittymään yhteisöihin. Miiverse käytti Mii-hahmoja käyttäjien avatareina. Nintendo sulki Miiversen pysyvästi 7. marraskuuta 2017.

## Lähteet
Gábor Benedek

**Gábor Benedek** (s. 23. maaliskuuta 1927 Tiszaföldvár) on nykyaikainen viisiottelija, joka edusti Unkaria kesäolympialaisissa vuosina 1952 Helsingissä ja 1956 Melbournessa. Helsingissä hän voitti joukkuekilpailussa kultaa ja sai yksilökilpailussa hopeaa. Melbournessa hän sijoittui yksilökilpailussa kuudenneksi ja joukkuekilpailussa neljänneksi.

Benedek on vuoden 1953 nykyaikaisen viisiottelun maailmanmestari.

Benedek on marraskuusta 2025 lähtien ollut vanhin elossa oleva olympiavoittaja.

## Lähteet
Fremont

**Fremont** tai **Frémont** tarkoittaa ainakin seuraavia asioita:

## Paikkoja

## Henkilöitä

* John C. Frémont (1813-1890), yhdysvaltalainen kenraali ja republikaanipuolueen presidenttiehdokas

### Kuvitteellisia henkilöitä

* Charles, Astrid, Céline ja Juliette Frémont, televisiosarjassa Mistralin tuulet

## Muut merkitykset
*Fremont Bridge (Portland), Portland, Oregon
*Fremont Bridge (Seattle), Seattle, Washington
*Fremont River (Utah), Colorado Riverin sivujoki
*Mount Fremont, Washington
*Fremont High School (Täsmennyssivu)
*Fremont Hotel and Casino, hotelli/kasino Fremont Streetillä Las Vegasin keskustassa, Nevadassa
*181 Fremont, pilvenpiirtäjä San Franciscossa, Yhdysvalloissa
*Fremont Pass, Yhdysvaltojen läpi meneviä vuoria
*"Fremont," koodinimi Microsoftin projektille
*Fremontin kulttuuri, arkeologinen amerikkalainen kulttuuri
*Fremont Unified School District, Fremont, Kalifornia
Paulina Boenisz

**Paulina Boenisz** (s. 28. syyskuuta 1978 Varsova) on nykyaikainen viisiottelija, joka on edustanut Puolaa kesäolympialaisissa vuosina 2000 Sydneyssä, 2004 Ateenassa ja 2008 Pekingissä. Sydneyssä hän sijoittui viidenneksi, Ateenassa kymmenenneksi ja Pekingissä kuudenneksi.

Boenisz on saanut mitaleita, myös kultaa sekä Euroopan- että maailmanmestaruuskilpailuissa. Hän on lisäksi kuusinkertainen Puolan-mestari.

## Lähteet
Ikaalisten Nouseva-Voima

**Ikaalisten Nouseva-Voima** on ikaalilainen suunnistuksen erikoisseura. Urheiluseura perustettiin Ikaalisten Riitialassa vuonna 1914 nimellä Voimistelu- ja Urheiluseura Nouseva Voima. Seura otti vuonna 1974 lajikseen suunnistuksen ja jatkoi Ikaalisten Urheilijoiden suunnistustoimintaa nimellä Ikaalisten Nouseva-Voima.

Jukolan viestissä ja Tiomilassa seura on sijoittunut useasti kolmen parhaan joukkoon voittamatta kuitenkaan kertaakaan.

Seura on tunnettu myös kilpailun järjestäjänä. Vuonna 1998 se järjesti yhdessä suunnistusseura Kyrös-Rastin kanssa Fin5-suunnistusviikon ja vuonna 2004 Kankaanpään Suunnistajien kanssa Jukolan viestin. Vuonna 2015 seura järjesti suunnistuksen keskimatkan SM-kilpailun. Lisäksi seura on järjestänyt vuosina 2008 sekä 2016 Suomen Suunnistusliiton nuorison lajitapahtuman Leimaus-leirin. 

Seuraa ovat edustaneet muun muassa seuraavat suunnistajat:
* Vladimir Aleksejev
* Ari Anjala
* Topi Anjala
* Outi Borgenström
* Terhi Holster
* Mikhail Mamlejev
* Marius Mazulis
* Leena Mutka (o.s. Silvennoinen)
* Simo Nurminen
* Kimmo Rauhamäki

## Lähteet
* Ikaalisten Nouseva-Voiman www-sivut
* Jukolan Viestin tulosarkisto

### Viitteet
Fremont (Kalifornia)

**Fremont** on Alamedan piirikunnan suurin kaupunki Kaliforniassa, Yhdysvalloissa. Kaupungin asukasluku oli vuonna 2009 213 000, joka teki siitä koko Yhdysvaltojen 95. suurimman kaupungin. Fremontilla on pinta-alaa 225,6 km². Tästä 27,0 km² on vettä.

## Lähteet
Jalkapallon Ruotsin cup

** Jalkapallon Ruotsin cup ** on kansallinen cup-kilpailu ruotsalaisjoukkueille. Cupin voittaja pääsee Eurooppa-liigan 2. karsintakierrokselle. Voittaja pelaa Ruotsin Supercupin Allsvenskanin voittajaa vastaan. Eniten cupin voittaja on Malmö FF:llä, jolla cup-voittoja on 16 kappaletta.

## Voittajat
Viktor Minejev

**Viktor Aleksandrovitš Minejev** (; 19. kesäkuuta 1937 – 22. helmikuuta 2002) oli nykyaikainen viisiottelija, joka edusti Neuvostoliittoa vuoden 1964 kesäolympialaisissa Tokiossa. Hän voitti kultaa joukkuekilpailussa ja sijoittui yksilökilpailussa viidenneksi.

## Lähteet
Jyväskylän Autotarvike

**Jyväskylän Autotarvike** on vuonna 1942 perustettu autokauppaa harjoittava yritys. Yhtiö edustaa Volkswagenia ja Audia, sekä Seatia omistamassaan Ahjoautossa. Tytäryhtiö Savilahden Auto myy Mikkelissä Volkswagenia. Vuoden 2010 alusta lähtien yhtiö alkaa myydä myös Fiatia. Jyväskylän Autotarvike on Suomen vanhin Volkswagen-piirimyyjä. Yhtiön omistaa R. Ruth Oy, joka osti sen vuonna 1963.

## Lähteet
Puutavarapankko

**Puutavarapankko** on pääosin raakapuunkuljetuksissa käytetty lavarakenne. Pankkoja on oltava vähintään kaksi kappaletta puutavaranippua kohden. Pankon lujuusluokka määräytyy sillä kuljetettavan maksimikuorman mukaisesti. 

Puutavarapankkoja käytetään muun muassa metsäkoneissa, kuorma-autoissa ja junavaunuissa. Kuorma-auton pankkojen lujuus- ja liikenneturvallisuusvaatimukset on määritelty liikenneasetuksella, jonka noudattamista valvoo autokatsastusviranomaiset.

Pankkoja valmistetaan alumiinista ja teräksestä. Alumiini tuli 1970-luvulla pankkojen vaihtoehtoiseksi materiaaliksi keveytensä vuoksi. Nykyiset "ultralujat" teräkset ovat kuitenkin nopeasti korvaamassa alumiinin käyttöä parempien keveys- ja lujuusominaisuuksiensa ansiosta. Ultralujien kilpailukykyä parantaa lisäksi niiden kehittyneet pintakäsittelymenetelmät.
Albert Mokejev

**Albert Andrejevitš Mokejev** (; 4. tammikuuta 1936 – 27. helmikuuta 1969) oli nykyaikainen viisiottelija, joka edusti Neuvostoliittoa vuoden 1964 kesäolympialaisissa Tokiossa. Hän voitti kultaa joukkuekilpailussa ja sai lisäksi pronssia yksilökilpailussa.

## Lähteet
Autopale

**Autopale** oli vuosina 1967–2019 toiminut, autokauppaa harjoittanut yritys. Yrityksen päätoimipaikka oli Jyväskylä, mutta sen myymälöitä oli myös Jämsässä, Keuruulla ja Äänekoskella. Yhtiö oli Nissanin, Chryslerin, Dodgen, Hyundain ja Jeepin valtuutettu jälleenmyyjä Keski-Suomessa. Autopale oli Suomen toiseksi pitkäaikaisin Nissan-edustaja ja yksi maan suurimmista merkin kauppiaista. Hallituksen puheenjohtaja Pentti Rossi osti yhtiön vuonna 1987.  Vuonna 2008 yhtiön liikevaihto oli 17,6 miljoonaa euroa. Autopale lopetti toimintansa vuonna 2019, ja ennen lopettamistaan Autopale edusti myös Mitsubishiä.

## Lähteet
JMZ

**Lasse Yrjölä**, tunnetaan paremmin taiteilijanimellään **JMZ**, on suomalainen rap-artisti. 

JMZ:n ensimmäinen virallinen studioalbumi *[[Gotcha!!!]]* julkaistiin Edel Recordsin kautta tammikuussa 2008. Samana vuonna JMZ julkaisi *[[Revolution Dance]]* EP:n.

JMZ vaikuttaa nykyään myös *[[Kultainen Nuoruus]]* -nimisessä yhtyeessä yhdessä Sipulijaskan kanssa. Heiltä ilmestyi *[[Multainen luovuus]]* -niminen albumi vuonna 2011.

## Diskografia
* Gotcha!!! (2008)
* Revolution Dance (EP, 2008)
* Multainen luovuus (Kultainen Nuoruus, 2011)

## Lähteet

## Aiheesta muualla
*
N.W.A. and the Posse

**N.W.A. and the Posse** on rap-ryhmä N.W.A:n, The Fila Fresh Crew’n ja muutamien muiden artistien vuonna 1987 julkaisema levy. Sen julkaisi levy-yhtiö Macola Records ja siinä esiintyvät rap-ryhmä N.W.A, teksasilainen Fila Fresh Crew sekä muita satunnaisia artisteja kuten entisen C.I.A.-rap-ryhmän jäsenet Sir-Jinx ja Ice Cube. Levy koostuu enimmäkseen kyseisten artistien ja ryhmien aikaisemmista singlejulkaisuista ja muusta tuotannosta, joten sitä voidaan pitää myös kokoelmalevynä.

29. syyskuuta 1989 levystä ilmestyi uusintapainos. Uusintapainoksessa The Fila Fresh Crew’n kappale ”Scream” on korvattu N.W.A:n ”A Bitch Iz a Bitch” -kappaleella. Vuonna 1994 levy saavutti Yhdysvalloissa RIAA:n virallisen kultarajan.

## Kappaleet
# Eazy-E: ”Boyz-n-the-Hood” – 5:37
#  N.W.A: ”8 Ball” (mukana Eazy-E) – 4:26
# Rappinstine: The Fila Fresh Crew: ”Dunk the Funk” (mukana The D.O.C.) – 5:01
# The Fila Fresh Crew: ”Scream” – 3:18
# The Fila Fresh Crew: ”Drink It Up” – 4:45
# N.W.A: ”Panic Zone” – 3:33
# Eazy-E and Ron-De-Vu: ”L.A. Is the Place” – 4:31
# N.W.A: ”Dopeman” – 6:16
# The Fila Fresh Crew: ”Tuffest Man Alive” (mukana The D.O.C.) – 2:16
# Eazy-E and Ron-De-Vu: “Fat Girl” – 2:45
# The Fila Fresh Crew: ”3 the Hard Way” (mukana The D.O.C.) – 4:10

## Singlet

## Listasijoitukset

## Muusikot
### N.W.A.
* Eazy-E
* Ice Cube
* Arabian Prince
* MC Ren
* Dr. Dre
* DJ Yella

### The Fila Fresh Crew
* Doc T aka. The D.O.C. 
*Fresh K
*Dr. Rock
Kangaskorpi (täsmennyssivu)

**Kangaskorpi** voi viitata johonkin seuraavista:
*Kangaskorpi, korpien kasvupaikkatyyppi
*Kangaskorpi, suomenkielinen sukunimi. Tunnettuja nimenkantajia ovat:
**Jokke Kangaskorpi (1972–2009), suomalainen jalkapalloilija
**Juuso Kangaskorpi (s. 1975), suomalainen jalkapalloilija
**Soili Kangaskorpi (s. 1967), suomalainen diplomaatti ja suurlähettiläs
**Vesa-Pekka Kangaskorpi (s. 1963), suomalainen yritysjohtaja
Neil Colville

**Neil McNeil Colville** (4. elokuuta 1914 – 26. joulukuuta 1987) oli kanadalainen ammattilaisjääkiekkoilija. Edmontonissa syntynyt Colville pelasi New York Rangersissä National Hockey League -liigassa yhdessä veljensä Macin kanssa. He saavuttivat muun muassa Stanley Cupin.

## Saavutuksia ja palkintoja
* Stanley Cup 1940
* Allan Cup 1942
* New York Rangersin kapteeni 1945–49
* Hockey Hall of Fameen 1967
* 2009 sijalla 22 kaikkien aikojen parhaat New York Rangers -pelaajat arvioineessa kirjassa *100 Ranger Greats*.
Fremont (Yolon piirikunta)

**Fremont** on kunnallishallinnoton alue Yolon piirikunnassa Kaliforniassa Yhdysvalloissa. Se sijaitsee Sacramento-joen ja Interstate viiden lähellä. Yhteisö sijaitsee 7 metriä merenpinnan yläpuolella.

## Aiheesta muualla
* USGS: Fremont
Gotcha!!!

__NOTOC__
**Gotcha!!!** on suomalaisen rap-artisti JMZ:n alkuvuodesta 2008 julkaisema studioalbumi. Albumin julkaisi Edel Records.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Biitit
* DJ Legs: 1, 3, 5, 6, 9, 10, 12, 13
* MGI: 2, 11
* Ola: 4
* O’Mon: 7, 8

## Arvostelut
* Desibeli.net: 

## Lähteet
Ansa-auto

**Ansa-auto** () on poliisien tarkoituksella varastettavaksi jätetty auto, jolla halutaan saada autovarkaita kiinni. Autot on varustettu mm. GPS-paikantimilla, kaukolukituksella sekä video- ja ääninauhureilla todistusaineiston saamiseksi. 

Ajoneuvot jätetään yleensä varkaiden suosimille alueille niin, että ne on mahdollisimman helppo varastaa. Kun ajoneuvo varastetaan, poliisit antavat sen ajaa sopivaan paikkaan ja sen jälkeen sammuttavat ajoneuvon moottorin ja lukitsevat ovet, jolloin varas ei pääse pakoon. Tämän jälkeen poliisit käyvät pidättämässä varkaan.

Yhdysvaltalaisen truTV:n ohjelmassa *Bait car* (Suomessa *Amerikan ansa-autot*) näytetään, miten poliisit nappaavat autovarkaita ansa-autoilla.

## Lähteet
Marty Barry

**Martin A. "Goal-a-Game" Barry** (8. joulukuuta 1904, St. Gabriel, Quebec – 20. elokuuta 1969) oli kanadalainen jääkiekkoilija. Hyökkääjänä pelannut Barry edusti Montreal Canadiensia, Detroit Red Wingsia ja Boston Bruinsia National Hockey Leaguesa. 

1940-luvulla Barry aloitti valmennusuransa Halifax St. Mary's -juniorijoukkueen peräsimessä. Hänen kaudellaan joukkue eteni itäisen Kanadan loppuotteluihin asti häviten niukasti Memorial Cupin 1947. 

## Saavutuksia
* Stanley Cup Detroit Red Wingsissä 1936 ja 1937
* Lady Byng Trophy 1937
* Hockey Hall of Fameen 1965

## Aiheesta muualla
*  Legends of Hockey
*
Revolution Dance

**Revolution Dance** on suomalaisen rap-artisti JMZ:n joulukuussa 2008 julkaisema EP. EP:stä julkaistiin vain pieni, numeroitu sadan kappaleen painos.

## Kappaleet
# Pure Entertainment
# Tracks
# Tonight (mukana Timo Pieni Huijaus)
# Revolution Dance
Marne-la-Vallée

**Marne-la-Vallée** on uusi kaupunki Pariisin lähellä Ranskassa, Île-de-Francen hallintoalueella, pääosin Seine-et-Marnen departementissa. Se jakautuu neljään asutuskeskukseen tai sektoriin, jotka ovat Porte de Paris, Val Maubuée, Val de Bussy ja Val d’Europe, ja se käsittää 27 kuntaa.  Siellä sijaitsee myös lomakeskus Disneyland Paris. Vuonna 2017 alueen väkiluku oli 318&nbsp;000.

Pääkaupungin läheisyys mahdollisti 1970-luvulla kaupungin nopean kasvun, joka kuitenkin pysähtyi 1990-luvun talouslamaan. Toinen nousu koitti valtavasta turismihankkeesta, Disneyland Paris -lomakeskuksesta ja sen yhteyteen rakennetusta Val d’Europen taajamasta. Muun muassa Nestlé-yhtymän Ranskan pääkonttori sijaitsee Val d’Europessa.

Useimmat kaupungin taajamista sijaitsevat RER A4 -junalinjan varrella. Ranskan merkittävin TGV-risteysasema sijaitsee Marne-la-Valléessa, josta on päivittäiset yhteyden muun muassa Lontooseen, Brysseliin ja Strasbourgiin.

Marne-La-Vallée käsittää 27 kuntaa, joista useimmat kuuluvat Seine-et-Marnen departementtiin. kaksi (Bry-sur-Marne ja Villiers-sur-Marne) kuitenkin Val-de-Marnen ja yksi (Noisy-le-Grand) Seine-Saint-Denis'n departementtiin.

Disneyland Paris sijaitsee Val d'Europen taajama-alueella Coupvrayn ja Chessyn kunnissa.

## Aiheesta muualla
* Marne-la-Valléen kaupungin viralliset sivut
* Kaupunkiopas
* Val d’Europen opas 

## Lähteet
Gotcha

**Gotcha** voi tarkoittaa:

* Gotcha (kolikkopeli), vuoden 1973 kolikkopeli
* Gotcha, kiistanalainen etusivun otsikko *The Sun* -lehdessä 4. toukokuuta 1982 liittyen *[[ARA General Belgrano]]n* upottamiseen
* Starsky ja Hutchin teemalaulun nimeke
* Gotcha Monitoring Systems
* Gotcha (vaatetusyritys)

**Gotcha!** voi tarkoittaa seuraavia:
* Gotcha! (vuoden 1985 elokuva), pääosissa Anthony Edwards ja Linda Fiorentino
* *[[Gotcha! The Sport!]]*, vuonna 1987 Nintendo Entertainment Systemille julkaistu videopeli
* Gotcha! (albumi), DLG:n albumi vuodelta 1999
* Gotcha! (funk-yhtye), hollantilainen yhtye
* Gotcha! (kvartetti)
* Gotcha!!!, JMZ:n studioalbumi vuodelta 2008
Palonurmi

**Palonurmi** on kylä entisessä Nilsiän kaupungissa, joka kuuluu nykyään Kuopioon. Palonurmi sijaitsee Kuopion Pohjoisosassa Syvärinjärven rannalla, lähellä Rautavaaran kuntaa. 

Palonurmessa on vuonna 1895 perustettu kolmen opettajan kyläkoulu. Koulurakennuksessa sijaitsee myös ryhmäperhepäivähoito sekä esikoulu. Koulu on remontoitu ja uusittu vuosien varrella moneen kertaan. Koulun oppilasmäärä vaihtelee viidenkymmenen molemmin puolin. Lisäksi Palonurmessa on nuorisoseurantalo ja kierrätyspiste. Kylän kauppa lopetti toimintansa vuonna 2011, mutta uusi kauppa avasi ovensa jo samana vuonna. Vuonna 2013 kauppa vaihtoi omistajaa. Nykyään kauppa toimii nimellä Palonurmen kyläkauppa.

## Lähteet
Myristisiini

**Myristisiini** eli **4-metoksi-6-prop-2-enyyli-1,3-bentsodioksoli** eli **5-metoksi-3,4-metyleenidioksid-1-allyylibentseeni** on fenyylipropeeneihin kuuluva huumaava aine, joka voi olla suurina annoksina myrkyllistä. Muskottipähkinät sisältävät myristisiiniä. Myristisiini aiheuttaa ihmisissä antikolinergisiä vaikutuksia hulluruohojen sisältämien tropaanialkaloidien tapaan.

## Väärinkäyttö
Se ei liukene veteen, mutta liukenee etanoliin ja asetoniin.

Myrkytystapauksissa, joissa henkilö on nauttinut suuren määrän muskottipähkinää, on raportoitu hänen olevan "innostunut" ja sekavassa tilassa. Myrkytyksen oireita ovat myös päänsärky, tinnitus, väsymys, sekavuus, suun kuivuminen, punaiset silmät ja muistikatkokset. Myristisiinillä on myös hallusinogeenisia vaikutuksia, joita ovat esimerkiksi lievä euforian tunne, näkökentän sumentuminen ja paranoidiset ajatukset. Muskottipähkinän nauttimisesta voi kulua useita tunteja ennen vaikutusten alkamista. Edellä mainittujen vaikutusten ja sivuvaikutusten on kuvattu kestävän useita päiviä.

## Kemia
Myristisiini on samanlainen kuin monet muut allyylibentseenin johdannaisyhdisteet, joita ovat muun muassa tilliapioli, apioli, pseudotilliapioli, safroli ja elemisiini. Monet näistä yhdisteistä toimivat synergistisesti hyönteismyrkkyjen kuten pyretriinien kanssa samoin kuin piperonyylibutoksidi.

## Farmakologia
Myristisiinin pääasiallinen psykofarmakologinen toimintamekanismi lienee monamiinioksidaasientsyymin inhibitio.

Raa'an muskottipähkinän sisältämä öljy sisältää 5–15&nbsp;% hallusinogeenisia kemikaaleja. Erään tutkimuksen mukaan 20 grammaa muskottipähkinää sisälsi 210&nbsp;mg myristisiiniä, 70&nbsp;mg elemisiiniä ja 39&nbsp;mg safrolia.

Alexander Shulgin spekuloi, että myristisiinistä voidaan jalostaa MMDA:ta (5-metoksi-3,4-metyleenidioksiamfetamiini), joka on psykoaktiivinen kemikaali joka on sukua MDA:lle. Myristisiinistä voidaan syntetisoida MMDMA:ta brominaation ja aminaation myötä käyttäen vetybromidia ja metyyliamiinia.

Myristisiinistä voi valmistaa isomyristisiiniä isomerisaatioreaktion avulla lämmittämällä sitä kaliumhydroksidia sisältävässä etanoliliuoksessa. Isomyristisiinistä voi valmistaa MMDA:ta siten, että se nitrataan tetranitrometaanin avulla Knoevagels-kondensaatioreaktiossa ja pelkistetään MMDA:ksi esimerkiksi litiumalumiinihydridin avulla.

## Eristäminen
Muskottipähkinän sisältämä myristisiini voidaan eristää jakotislaamalla muskottipähkinän kasviöljyä.

## Lähteet

## Aiheesta muualla
* PubChem: Myristicin 
* Human Metabolome Database (HMDB): Myristicin 
* Toxin and Toxin Target Database (T3DB): Myristicin 
* Kyoto Encyclopedia of Genes and Genomes (KEGG): Myristicin 
* Pherobase: Floral Compound - myristicin 
* Dr. Duke's Phytochemical and Ethnobotanical Databases: Myristicin 
* Bristol University School of Chemistry, Molecule of the Month: Myristicin
M198

**M198** voi viitata seuraaviin asioihin:

* M198 haupitsi, yhdysvaltalaisvalmisteinen haupitsi.
* M198 (Michigan), käytöstä poistettu pikatie Yhdysvalloissa Michiganin osavaltiossa.
* Minardi M198, Gustav Brunnerin suunnitteleva Formula 1 -auto.
M198 (haupitsi)

**M198 -haupitsi** on yhdysvaltalaisvalmisteinen 155 mm:n kenttähaupitsi, jonka putkipituus on 39 kaliiperia. Tykki on suunniteltu pääsääntöisesti Yhdysvaltojen maavoimien ja merijalkaväen käyttöön. Ase on suhteellisen kevyt ja sitä voidaan liikutella joko kuorma-autolla vetämällä tai ilmakuljetteisesti CH-53E Super Stallion tai CH-47 Chinook helikopterilla. Haupitsia käyttää yhdeksänhenkinen miehistö ja sen maksimitulinopeus on neljä laukausta minuutissa. M198:llä voi ampua sirpalekranaatteja, rakettiavusteisia sirpalekranaatteja, kuorma-ammuksia sekä eräitä erikoisammuksia, kuten GPS-ohjattuja M982 Excalibur -ammuksia.

M198 on ollut Yhdysvaltojen ja usean muuan armeijan palvelukäytössä vuodesta 1979 lähtien. Sen korvaajaksi Yhdysvaltojen armeijan maajoukkojen aseistuksena on vuodesta 2005 alkaen tullut BAE Systemsin valmistama M777 haupitsi.

## Käyttäjävaltiot
* 
* 
* 
* 
* 
* 
* 
* 
* 
* Irakin ja Levantin islamilainen valtio

## Lähteet

### Viitteet
Interstate 80

**Interstate 80** (**l-80**) on Yhdysvaltojen Interstate-järjestelmään kuuluva valtatie. Se on toiseksi pisin Interstate-valtatie heti Interstate 90:n jälkeen. Tie avattiin vuonna 1956 ja sen pituus oli vuonna 2018 2&nbsp;899,59&nbsp;mailia (n. 4&nbsp;670&nbsp;km). Tie erkanee lännessä Kalifornian San Franciscon US 101 -tieltä ja liittyy idässä Teaneckissä New Jerseyssä Interstate 95 -tiehen. Kalifornian ja New Jerseyn lisäksi tie kulkee Nevadan, Utahin, Wyomingin, Nebraskan, Iowan, Illinoisin, Indianan, Ohion ja Pennsylvanian osavaltioiden alueilla.

Interstate 80 muodostaa yhdessä Interstate 280:n kanssa kehätien Quad Citiesiin. Lisäksi se muodostaa Interstate 35:n, U.S. Route 65:n ja Iowa Highway 5:n kanssa kehätien Des Moinesin ympärille.

## Lähteet
* Google Maps: San Francisco, New Jersey
* Interstate System Facts – Federal Highway Administration, U.S. Department of Transportation

### Viitteet
Interstate 238

**Interstate 238** (**I-238**) on Interstate Highway System -järjestelmään kuuluva valtatie Kaliforniassa Yhdysvalloissa. Interstate 238 on vain 3,6 kilometriä pitkä. Se avattiin vuonna 1983. Tie päättyy etelässä San Lorenzon kaupungissa Interstate 580 -tiehen ja pohjoisessa Haywardissa Interstate 880 -tiehen. Tie kulkee lähinnä Oaklandin alueella.

Muista kolminumeroisista yhdysteistä (auxiliary routes) poiketen Interstate 238:n numerointi ei seuraa Interstate Highway Systemin numerointistandardia, koska ei ole olemassa Interstate-tietä numero 38.

## Lähteet
* Google Maps: Castro Valley
* FHWA Route Log and Finder List: Table 2 – Federal Highway Administration, U.S. Department of Transportation

### Viitteet
Zofia Szczęśniewska

**Zofia Antonina Szczęśniewska-Bryszewska** (31. elokuuta 1943 Varsova – 2. joulukuuta 1978 Varsova) oli puolalainen lentopalloilija. Hän kilpaili kesäolympialaisissa vuosina 1964 Tokiossa ja 1968 Méxicossa. Molemmilla kerroilla hän kuului pronssia saaneeseen joukkueeseen.

## Lähteet
Yhdysvaltain vuoden 2010 väestönlaskenta

**Yhdysvaltojen vuoden 2010 väestönlaskenta** oli Yhdysvaltain väestönlaskentaviraston suorittama väestönlaskenta Yhdysvaltain asukkaista. 

Yhdysvaltain väestönlaskentavirasto arvioi vuonna 2004, että väestönlaskennan kulut nousevat yli 11 miljardiin Yhdysvaltain dollariin.

Väestönlaskentavirasto palkkasi laskentaa varten 48 000 osa-aikaista työntekijää Wisconsinin osavaltioon. Tämä lisäsi huomattavasti yhdysvaltalaisten työpaikkoja, joskin noin 15 miljoonaa yhdysvaltalaista on edelleen työttömänä.

Väestönlaskennan mukaan Yhdysvalloissa oli vuonna 2010 308 645 588 asukasta eli 9,7 prosenttia enemmän kuin vuonna 2000.

## Muutokset edustajainhuoneessa

## Lähteet

## Aiheesta muualla
Masayuki Minami

**Masayuki Minami** (; 8. heinäkuuta 1941 Fukuoka – 7. huhtikuuta 2000 Fukuoka) oli japanilainen lentopalloilija. Hän osallistui kesäolympialaisiin vuosina 1964 Tokiossa, 1968 Méxicossa ja 1972 Münchenissä. Tokiossa hän kuului pronssia ja Méxicossa hopeaa saaneeseen joukkueeseen. Münchenissä hän kuului miesten lentopallon kultaa voittaneeseen joukkueeseen.

## Lähteet